Talous- ja sosiaalikomitean lausunto aiheesta "Ehdotus neuvoston direktiiviksi juurikkaiden siementen, rehukasvien siementen, viljakasvien siementen, siemenperunoiden, öljy- ja kuitukasvien siementen ja vihannesten siementen pitämisestä kaupan annettujen neuvoston direktiivien 66/400/ETY, 66/401/ETY, 66/402/ETY, 66/403/ETY, 69/208/ETY ja 70/458/ETY muuttamisesta"



Virallinen lehti nro C 030 , 30/01/1997 s. 0034



Talous- ja sosiaalikomitean lausunto aiheesta "Ehdotus neuvoston direktiiviksi juurikkaiden siementen, rehukasvien siementen, viljakasvien siementen, siemenperunoiden, öljy- ja kuitukasvien siementen ja vihannesten siementen pitämisestä kaupan annettujen neuvoston direktiivien 66/400/ETY, 66/401/ETY, 66/402/ETY, 66/403/ETY, 69/208/ETY ja 70/458/ETY muuttamisesta" (97/C 30/12) Neuvosto päätti 25. syyskuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 18. heinäkuuta 1996. Esittelijänä oli Antoon Stokkers. Talous- ja sosiaalikomitea hyväksyi 25. ja 26. syyskuuta 1996 pitämässään 338. täysistunnossa (syyskuun 25. päivän kokouksessa 1996) seuraavan lausunnon. Äänestyksessä annettiin 94 ääntä puolesta, ja 5 pidättyi äänestämästä. 1. Johdanto Edellä mainittuja direktiivejä koonnetaan parhaillaan. Komissio on tehnyt neuvostolle aiheesta ehdotuksia, joita komitea on puoltanut jo 28. helmikuuta 1996 antamassaan lausunnossa (CES 257/96). Kyseiset direktiivit koskevat lyhenteen "ETY" käyttöä pakkauksiin ja etiketteihin liittyvissä säännöksissä. Koska Maastrichtin sopimuksessa termi "Euroopan talousyhteisö" korvattiin termillä "Euroopan yhteisö", tämä tulisi tehdä myös kyseisissä direktiiveissä. Jäsenvaltioiden tulee tehdä kyseinen puhtaasti muodollinen muutos kansalliseen lainsäädäntöönsä, jotta voidaan käyttää etikettejä, joissa lukee lyhenne "EY" lyhenteen "ETY" sijaan. Kun muutokset on tehty nykyisiin direktiiveihin, ne työstetään koontiehdotukseen. 2. Komission ehdotuksen sisältö Komissio ehdottaa, että direktiivien asiaa koskevissa säännöksissä korvataan lyhenne "ETY" lyhenteellä "EY" ja että jäsenvaltiot velvoitetaan täyttämään direktiivien vaatimukset viimeistään 1. heinäkuuta 1996. Uusien etikettien välittömästä käyttöönotosta aiheutuvien taloudellisten seuraamusten rajoittamiseksi ehdotetaan, että sellaisia etikettejä, joissa on lyhenne "ETY", voidaan käyttää 31. joulukuuta 1996 asti. 3. Huomautuksia 3.1. Koska vakauttamisdirektiiviä ei tarvitse muuttaa kansalliseen lainsäädäntöön, nykyiset direktiivit tulee sovittaa tällä hetkellä voimassa olevaan terminologiaan ennen kuin ne koonnetaan. Samasta syystä ehdotettua muutosta ei voida tehdä vireillä olevaan koontiehdotukseen pelkästään muodollisena järjestelynä. 3.2. Komitea kannattaa komission ehdotuksen tavoitteita ja henkeä, mutta tekee seuraavat huomautukset sen konkreettiseen sisältöön. 3.3. Jäsenvaltioille annettu takaraja ehdotettujen muutosten tekemiseen eli 1. heinäkuuta 1996 on jo ohi ja siitä on siten mahdoton pitää kiinni. Komitea huomauttaa, että samanlainen muodollinen muutos tulee tehdä direktiivin 67/548/ETY muutosehdotukseen koskien vaarallisten aineiden pakkausta ja etikettejä. Neuvoston aiheesta 4. maaliskuuta 1996 päättämässä yleisessä kannassa (EY) N:o 18/96 on mainittu 1. kesäkuuta 1998 takarajana, johon mennessä muutokset tulee siirtää kansallisiin lainsäädäntöihin. Selkeyden vuoksi ja jotta säännökset voidaan toteuttaa liike-elämässä tehokkaasti, komitea vaatii, että eri direktiiveihin määrätään sama takaraja kansalliseen lainsäädäntöön tehtäville muutoksille. 3.4. Komission ehdotuksessa annetaan vain puolen vuoden siirtymäaika uusien säännösten voimaantulon jälkeen sellaisten vielä varastossa olevien etikettien käytölle, joissa on lyhenne "ETY". Kyseinen siirtymäaika on liian lyhyt. Ottaen huomioon liike-elämälle aiheutuvat taloudelliset seuraukset on toivottavaa, että aikarajaa siirretään vähintään kokonaisen markkinointivuoden verran siitä päivämäärästä, josta alkaen muutetut säädökset tulee olla kansallisissa lainsäädännöissä. Komitea viittaa tässä kohdassa muutenkin yllä mainittuun neuvoston yleiseen kantaan vaarallisten aineiden etiketeistä, joita koskeva siirtymäaika alkaa 1. kesäkuuta 1998 ja päättyy 31. joulukuuta 2000.Avoimuuden ja liike-elämän tehokkuuden näkökulmasta katsoen on suositeltavaa säilyttää siirtymäajat sama aikaraja eri direktiiveissä. 4. Päätelmä Ottaen huomioon edellä kohdassa 3 mainitut huomautukset ehdotettuun päivämäärään, joka koskee kansallisiin lainsäädäntöihin tehtäviä muutoksia sekä siirtymäaikaa, komitea hyväksyy komission ehdotuksen. Bryssel, 25. syyskuuta 1996. Talous- ja sosiaalikomitean puheenjohtaja Carlos FERRER